Document ID: 32009D0758

POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/7/2009,
tehty 2 päivänä lokakuuta 2009,
kolmansien valtioiden osallistumisen hyväksymisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), tehdyn poliittisten ja turvallisuusasioiden komitean päätöksen Atalanta/2/2009 sekä osallistujien komitean perustamisesta Euroopan unionin sotilasoperaatiolle, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), tehdyn poliittisten ja turvallisuusasioiden komitean päätöksen Atalanta/3/2009 muuttamisesta
(2009/758/YUTP)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
ottaa huomioon 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, ja erityisesti sen 10 artiklan,
ottaa huomioon poliittisten ja turvallisuusasioiden komitean päätöksen Atalanta/2/2009 (2) sekä poliittisten ja turvallisuusasioiden komitean päätöksen Atalanta/3/2009 (3) ja sen lisäyksen (4),
sekä katsoo seuraavaa:
(1)
Euroopan unionin operaation komentaja piti joukkojen muodostamis- ja miehityskokouksen 17 päivänä marraskuuta 2008, 16 päivänä joulukuuta 2008, 19 päivänä maaliskuuta 2009 ja 3 päivänä heinäkuuta 2009.
(2)
Euroopan unionin operaation komentajan suosituksen ja Euroopan unionin sotilaskomitean Montenegron osallistumista koskevan lausunnon perusteella Montenegron osallistuminen olisi hyväksyttävä.
(3)
Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
ON PÄÄTTÄNYT SEURAAVAA:
1 artikla
Korvataan poliittisten ja turvallisuusasioiden komitean päätöksen Atalanta/2/2009 1 artikla seuraavasti:
”1 artikla
Kolmansien valtioiden osallistuminen
Joukkojen muodostamis- ja miehityskokousten perusteella hyväksytään Norjan, Kroatian ja Montenegron osallistuminen Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (”Atalanta”).”
2 artikla
Poliittisten ja turvallisuusasioiden komitean päätöksen Atalanta/3/2009 liite korvataan tämän päätöksen liitteessä olevalla tekstillä.
Tehty Brysselissä 2 päivänä lokakuuta 2009.

Labels: 11
5
10
8
18
15